OKRESNÁ PROKURATÚRA BRATISLAVA V 
Prokofievova 4, 851 01 Bratislava 5	

Číslo: 4 Pv 597/13/1105	Bratislava V 08.08.2016 
EEČ: 2-12-329-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX V zo dňa 28.1.2014 spisová značka 4 Pv 597/13/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 12.10.2013 v čase o 17,30 hod. bol v Bratislave na XXXXX ulici
kontrolovaný oproti vchodu do areálu dostihovej dráhy hliadkou PMJ KR PZ
XXXXX, pričom počas zisťovania totožnosti bol dotazovaný, či má pri sebe veci
pochádzajúce z trestnej činnosti, kedy odhodil na zem papierovú skladačku a
následne dobrovoľne vydal priesvitnú plastovú fóliu s obsahom zelenej sušenej
rastliny. Následným znaleckým skúmaním KEU PZ XXXXX bolo zistené, že
papierová skladačka obsahovala stopy metamfetamínu v nevýznamnej miere a
plastová fólia obsahovala sušenú rastlinu rodu Cannabis - konope o hmotnosti 0,921
g s priemernou koncentráciou tetrahydrokanabinolu 15,5 perc. hmotnostných, teda
144 mg čistého THC, čo zodpovedá 5-14 obvyklým jednorazovým dávkam drogy.
Rastliny rodu Cannabis - konope sú v zmysle zákona č. 139/1998 Z. z. o omamných
látkach, psychotropných látkach a prípravkoch zaradený do I. skupiny omamných
látok. 

Uznesením prokurátora Okresnej prokuratúry XXXXX V zo dňa XXXXX spisová značka 4 Pv XXXXX bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	24 mesiacov
 
Odôvodnenie:
Vyšetrovateľ PZ Odboru kriminálnej polície, Okresného riaditeľstva PZ v Bratislave V uznesením zo dňa 17.12.2013 v zmysle § 206 ods. 1 Tr. por. vzniesol obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 2 Trestného zákona v znení neskorších noviel skutkovom základe uvedenom v predmetnom uznesení o vznesení obvinenia.

Uznesením prokurátora Okresnej prokuratúry pre Bratislavu V sp. zn. 4Pv 597/13 dňa 28.01.2014 bolo trestné stíhanie vedené proti obv. XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 2 Trestného zákona v znení neskorších noviel v zmysle § 216 ods. 1 Trestného poriadku podmienečne zastavené a v zmysle § 216 ods. 2 Trestného poriadku bola obvinenému určená skúšobná doba v trvaní 24(dvadsaťštyri) mesiacov. 

Uznesenie o podmienečnom zastavení trestného stíhania nadobudlo právoplatnosť dňa 11.07.2014.

Obvinený v priebehu skúšobnej doby, ktorá mu bola v rozhodnutí o podmienečnom zastavení trestného stíhania stanovená, teda od 11.07.2014 do 11.07.2016, viedol riadny život. Obvinený XXXXX bol prejednávaný pre priestupok počas plynutia skúšobnej doby dvakrát, pričom v prvom prípade išlo o prechod cez koľajisko mimo vyznačený prechod a jeden krát neml na vozidle pripevnenú tabuľku s evidenčným číslom, teda o priestupky nízkej nebezpečnosti pre spoločnosť.
 Obvinený XXXXX počas plynutia skúšobnej doby nespáchal žiaden úmyselný trestný čin, a keďže obvinený splnil všetky predpoklady uvedené v ustanovení § 217 ods. 1 Tr. poriadku, rozhodol som tak, ako je uvedené vo výrokovej časti tohto  uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Emil Poprac
prokurátor